पाएं अपने शहर की ताज़ा ख़बरें और फ्री ई-पेपरडाउनलोड करें
एक दिन पहले ही शुक्रवार को जिले में सबसे अधिक 43.6 डिग्री तापमान दर्ज किया गया था, जिसमें दूसरे दिन शनिवार को बादल छाए रहने से 1.8 डिग्री की कमी आई और तापमान 41.8 डिग्री पर आ गया, जबकि रात के तापमान में अधिक बढ़ोतरी हुई है। एक दिन पहले रात का तापमान 22.5 डिग्री दर्ज हुआ तो जो सीधा 4 डिग्री बढ़कर 26.5 डिग्री पर पहुंच गया। इस तरह से रात अधिक गर्म तो दिन की गर्मी में मामूली कमी आई है दिन में कई बार बादल छाए इससे सूरज की तपिश कुछ कम रही इससे दिन के तापमान में गिरावट दर्ज हुई है। वहीं मौसम के जानकार 3 मई तक बादल छाने, धूल भरी आंधी चलने के साथ ही हल्की बारिश की संभवना जता रहे हैं।
मौसम बदलने का कारण: भोपाल मौसम केंद्र के मौसम वैज्ञानिक गुरुदत्त मिश्रा के मुताबिक वर्तमान में एक पश्चिमी विक्षोभ मध्य और ऊपरी क्षोभमंडल की पछुआ हवा के बीच एक ट्रफ के रूप में स्थित हैं, जबकि पश्चिमी विक्षोभ सक्रिय हो चुका है। दक्षिणी पाकिस्तान, दक्षिण-पश्चिमी राजस्थान और पूर्वोत्तर मध्य प्रदेश के ऊपर चक्रवातीय परिसंचरण सक्रिय हैं, जिनसे होकर विदर्भ तथा झारखंड-पश्चिम बंगाल तक दो ट्रफ लाइन गुजर रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn